Упершыню трапіў на фронт падчас першай сусветнай у 1915 годзе, ваяваў на Заходнім фронце. На сабе адчуў усе нягоды вайны, захапіўся ідэямі марксізму, трапіў у спіс «палітычна ненадзейных» байцоў. У лютым 1917 года ў акопах пад Бабруйскам ён даведаўся аб перамозе Лютаўскай рэвалюцыі і з гэтага моманту актыўна ўключыўся ў палітычнае жыццё краіны. Вёў сярод салдат актыўную прапаганду ідэй бальшавізму. У пачатку 1918 года ўступіў у партыю, удзельнічаў у грамадзянскай вайне.